ইআরপিনেক্সট

ইআরপিনেক্সট একটি ফ্রি এবং ওপেন সোর্স সমন্বিত এন্টারপ্রাইজ রিসোর্স প্ল্যানিংয়ের (ইআরপি) ভারতীয় সফটওয়্যার কোম্পানি ফ্রেপে টেকনোলজিস প্রাইভেট লিমিটেড দ্বারা নির্মিত সফটওয়্যার। এটি মারিয়াডিবি ডাটাবেসের উপর পাইথনভিত্তিক ভিত্তিক সার্ভার সাইড ফ্রেমওয়ার্ক ফ্রেপে দ্বারা নির্মিত।

ইআরপিনেক্সট হল একটি জেনেরিক ইআরপি সফটওয়্যার যা নির্মাতা, পরিবেশক এবং পরিষেবা সংস্থাগুলি ব্যবহার করে থাকে। এতে অ্যাকাউন্টিং, সিআরএম, বিক্রয়, ক্রয়, ওয়েবসাইট, ই-কমার্স, পয়েন্ট অফ সেল, ম্যানুফ্যাকচারিং, গুদাম, প্রজেক্ট ম্যানেজমেন্ট, ইনভেন্টরি এবং পরিষেবার মতো মডিউল অন্তর্ভুক্ত রয়েছে। এছাড়াও এটিতে স্কুল, স্বাস্থ্যসেবা, কৃষি এবং অলাভজনক মত বিষয়ভিত্তিক মডিউল রয়েছে।

ইআরপিনেক্সট হল নেটস্যুট এবং কিউএডির বিকল্প হিসেবে ওডু (পূর্বে ওপেনইআরপি), ট্রাইটন এবং ওপেনব্র্যাভোর অনুরূপ কার্যক্রম। ইআরপিনেক্সট পেসেসেটার হিসাবে গার্টনার দ্বারা ইআরপি ফ্রন্টরানার্স তালিকায় অন্তর্ভুক্ত ছিল।

মূল মডিউল 
ইআরপিনেক্সটে এই মডিউলগুলি রয়েছে:

 হিসাববিজ্ঞান
 সম্পদ ব্যবস্থাপনা
 গ্রাহক সম্পর্ক ব্যবস্থাপনা (সিআরএম)
 মানব সম্পদ ব্যবস্থাপনা (এইচআরএম)
 বেতন
 প্রকল্প ব্যবস্থাপনা
 ক্রয়
 বিক্রয় ব্যবস্থাপনা
 গুদাম ম্যানেজমেন্ট সিস্টেম
 ওয়েবসাইট

শিল্প মডিউল 

 ম্যানুফ্যাকচারিং - ম্যানুফ্যাকচারিং
 বিক্রয় পয়েন্ট (POS) - খুচরা
 ছাত্র তথ্য ব্যবস্থা - শিক্ষা
 হাসপাতালের তথ্য ব্যবস্থা - স্বাস্থ্যসেবা 
 কৃষি ব্যবস্থাপনা - কৃষি
 অলাভজনক সংস্থা - অলাভজনক

সফটওয়্যার লাইসেন্স 
ইআরপিনেক্সট জিপিএল-৩.০-শুধুমাত্র লাইসেন্সের অধীনে প্রকাশিত হয়েছে। ফলস্বরূপ, মালিকানাধীন ইআরপি বিক্রেতাদের বিপরীতে ইআরপিনেক্সটের লাইসেন্স ফি প্রয়োজন হয় না। উপরন্তু, যতক্ষণ লাইসেন্সের শর্তাবলী মেনে চলা হয়, ততক্ষণ প্রোগ্রামের পরিবর্তন সম্ভব।

স্থাপত্য 
ইআরপিনেক্সটের মেটাডেটা মডেলিং টুলসহ একটি মডেল-ভিউ-কন্ট্রোলার আর্কিটেকচার রয়েছে যা ব্যবহারকারীদের প্রোগ্রামিং-এর প্রয়োজন ছাড়াই অনন্য উদ্দেশ্যে সফটওয়্যারটিকে মানিয়ে নিতে নমনীয়তা যোগ করে। স্থাপত্যের কিছু বৈশিষ্ট্য হল:

 ইআরপি-তে সমস্ত অবজেক্ট হল ডকটাইপস (এইচটিএমএল ডকটাইপের সাথে বিভ্রান্ত হওয়া উচিত নয়) এবং ভিউগুলি সরাসরি ব্রাউজারে তৈরি হয়।
 ক্লায়েন্ট একটি রিপ্রেজেন্টেশনাল স্টেট ট্রান্সফার (RESTful) সমর্থনকারী সার্ভারে জেসন ডেটা অবজেক্টের মাধ্যমে সার্ভারের সাথে যোগাযোগ করে।
 ক্লায়েন্ট এবং সার্ভার সাইডে প্লাগ-ইন (ইভেন্ট চালিত) কোড করার ক্ষমতা রয়েছে।

অন্তর্নিহিত ওয়েব অ্যাপ ফ্রেমওয়ার্ককে "ফ্রেপে ফ্রেমওয়ার্ক" বলা হয় এবং এটি একটি পৃথক ওপেন সোর্স প্রকল্প হিসাবে রক্ষণাবেক্ষণ করা হয়। ফ্রেপে একটি ওয়েব ভিত্তিক মেটাডেটা ফ্রেমওয়ার্ক হিসাবে শুরু হয়েছিল প্রোটেজে (Protégé) থেকে অনুপ্রাণিত যদিও এটি ভিন্নভাবে ডেভেলপ করা হয়েছে।

এই আর্কিটেকচার দ্রুত অ্যাপ্লিকেশন ডেভেলপমেন্ট (আরএডি) অনুমতি দেয়।

উৎসকোড এবং নথি 
ইআরপিনেক্সট উৎস কোড গিটহাবে এ হোস্ট করা রয়েছে। এটি গিট রিভিশন কন্ট্রোল সিস্টেম ব্যবহার করে এবং অবদানগুলিও গিটহাব ব্যবহার করে পরিচালনা করা হয়।

একটি সম্পূর্ণ ব্যবহারকারী ম্যানুয়াল প্রকল্প ওয়েবসাইটে উপলব্ধ রয়েছে।

পরিষেবা হিসাবে সফটওয়্যার 
ইআরপিনেক্সট তাদের ওয়েবসাইট থেকে ব্যবহারকারী হোস্টিং এবং সফটওয়্যার হিসাবে পরিষেবা (SaaS) উভয় ক্ষেত্রেই উপলব্ধ। পণ্যটি ২০২২ সালের জুন মাসে জেরোঢা এবং রেইনম্যাটার থেকে ১০ কোটি ভারতীয় রুপি ($১.৩ মিলিয়ন) অর্থায়ন পেয়েছে।

বিনিয়োগ 
২০২০ সালের নভেম্বরে রেইনম্যাটার ইনকিউবেটর ফ্রেপে টেকনোলজিস পিএলে ₹১০ কোটি ($১.৩ মিলিয়ন) বিনিয়োগ করেছে। ইআরপিনেক্সট ও অন্যান্য উন্মুক্ত উৎসের পণ্য এবং স্কেলিং পরিকল্পনার উন্নয়নে সহায়তা করতে।

মুক্তির ইতিহাস

ফস ইউনাইটেড 
ফস ইউনাইটেড (FOSS United; পূর্বে ইআরপিনেক্সট ওপেন সোর্স সফটওয়্যার ফাউন্ডেশন) একটি অলাভজনক সংস্থা। ফাউন্ডেশনের লক্ষ্য হল ভারতের ফস সম্প্রদায়কে একত্রিত করা এবং ওপেন সোর্স অ্যাপ্লিকেশন তৈরি করার জন্য একটি প্ল্যাটফর্ম প্রদান করা। ফাউন্ডেশন সম্মেলন এবং কোড স্প্রিন্টের মতো বিভিন্ন ইভেন্টও আয়োজন করে।

আরও দেখুন 

 বিনামূল্যে এবং ওপেন সোর্স সফটওয়্যার প্যাকেজ তালিকা

তথ্যসূত্র

বহিঃসংযোগ 

 .

২০০৮-এর সফটওয়্যার